Szijjártó szerint az erdélyi magyarságnak is érdeke a jó magyar–román kapcsolat – ittHON.ma
Magyarországnak és a Romániában élő magyarságnak is egyértelmű érdeke, hogy a két ország között jó kapcsolat legyen, ezért mind a magyar, mind a román fél sokat tett az utóbbi időben – nyilatkozta Szijjártó Péter külgazdasági és külügyminiszter pénteken Bukarestben, miután találkozott Teodor Meleșcanuval.
Megemlítette: olyan érzékeny, a magyar fél számára fontos kérdésekben sikerült előrelépést elérni, mint a marosvásárhelyi katolikus gimnázium újraindítása, a tanügyi törvény módosítása és a tankönyvszabályozás. Arról kevesebb szó eset, hogy ezeket az ügyeket pontosan azért hozta létre Bukarest, hogy egyrészt az erdélyi magyarságnak ártson, másrészt túszul ejtve a közösséget, ilyen és ehhez hasonló nyilatkozatokat csikarjon ki Budapesttől. „Kifejezetten nagyra becsüljük azt, hogy a marosvásárhelyi katolikus líceumnak az újraindítását a román kormány az ígéreteinek megfelelően elérte, így szeptembertől a magyar gyerekek Marosvásárhelyen újra a katolikus magyar iskolában tudnak tanulni, mint ahogy a román tanügyi törvény módosítása vonatkozásában is az RMDSZ javaslatainak megfelelő jogszabály született” – részletezte Szijjártó.
„Az elmúlt időszakban nagyon sokat tettünk annak érdekében, hogy a párbeszéd és a stratégiai partnerség jellemezze Magyarország és Románia kapcsolatát, és el kell ismerni, hogy a jelenlegi román kormány is sokat tett ennek érdekében” – vélte a magyar külügyminiszter.
Bukaresti látogatása alkalmával Szijjártó Péter Liviu Dragnea házelnökkel, a kormány vezető erejét adó PSD elnökével is megbeszélést folytat, délután pedig Kolozsváron találkozik Kelemen Hunor ral, valamint erdélyi magyar vállalkozókkal és az egyházak vezetőivel.
Előző cikk: Úszó–vk: Hosszú Katinka két arannyal nyitott Tokióban
Következő cikk: Carmen Iohannist beidézték a legfőbb ügyészségre